Joga bonito, la Madrid. Spania - Brazilia 3-3, într-un amical spectaculos
Echipa naţională a Spaniei a încheiat la egalitate marţi seara, pe teren propriu, scor 3-3, cu echipa naţională a Braziliei, într-un meci amical disputat la Madrid.
Pe stadionul Santiago Bernabeu, gazdele au deschis scorul dintr-un penalti obţinut de Yamal şi transformat de Rodri. Dani Olmo a majorat diferenţa în favoarea spaniolilor, care au intrat însă la pauză cu avantaj minim, după golul lui Rodrygo. Introdus la pauză, Endrick a marcat din nou, după reuşita cu Anglia, aducând egalarea pe tabelă în minutul 50. Iibericii au mai înscris odată din penalti prin Rodri, în minutul 87, dar brazilienii au primit şi ei o lovitură de la 11 metri, transformată de Lucas Paqueta, în minutul 90+7, şi Spania – Brazilia s-a terminat 3-3.
Rezultate înregistrate marţi, în meciuri amicale:
Anglia – Belgia 2-2 (Toney 17 penalti, Bellingham 90+5 / Tielemans 11, 36);
Scoţia – Irlanda de Nord 0-1 (Bradley 32);
Irlanda – Elveţia 0-1 (Shaqiri 23);
Slovenia – Portugalia 2-0 (Cerin 72, Elsnik 80);
Austria – Turcia 6-1 (Schlager 2, Gregoritsch 44, 48, 59 penalti, Baumgartner 78 penalti, Entrup 90+5 / Hakan Calhanoglu 25 penalti);
Franţa – Chile 3-2 (Fofana 19, Kolo Muani 25, Giroud 72 / Nunez 6, Osorio 82);
Germania - Ţările de Jos 2-1 (Mittelstadt 11, Fullkrug 85 / Veerman 4);
Spania – Brazilia 3-3 (Rodri 12 penalti, 87 penalti, Olmo 36 / Rodrygo 40, Endrick 50, Lucas Paqueta 90+7).